CELEX: 32021R1699
Language: fi
Date: 2021-09-22 00:00:00
Title: Komission täytäntöönpanoasetus (EU) 2021/1699, annettu 22 päivänä syyskuuta 2021, asetuksen (EU) N:o 142/2011 liitteen VIII muuttamisesta siltä osin kuin on kyse tiettyjen luetteloitujen tautien ehkäisemistä ja torjuntaa varten perustetuilta rajoitusvyöhykkeiltä tulevien eläimistä saatavien sivutuotteiden lähetysten siirroissa käytettävän terveystodistuksen mallista (ETA:n kannalta merkityksellinen teksti)

23.9.2021   
               
               
                  FI
               
               
                  Euroopan unionin virallinen lehti
               
               
                  L 336/42
               
            
         KOMISSION TÄYTÄNTÖÖNPANOASETUS (EU) 2021/1699,
         annettu 22 päivänä syyskuuta 2021,
         asetuksen (EU) N:o 142/2011 liitteen VIII muuttamisesta siltä osin kuin on kyse tiettyjen luetteloitujen tautien ehkäisemistä ja torjuntaa varten perustetuilta rajoitusvyöhykkeiltä tulevien eläimistä saatavien sivutuotteiden lähetysten siirroissa käytettävän terveystodistuksen mallista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 146 artiklan 2 kohdan,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (2) ja erityisesti sen 21 artiklan 5 kohdan b alakohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (3) säädetään eläimistä saatavia sivutuotteita ja niistä johdettuja tuotteita koskevien, asetuksessa (EY) N:o 1069/2009 vahvistettujen kansanterveyttä ja eläinterveyttä koskevien sääntöjen täytäntöönpanotoimenpiteistä, mukaan lukien sellaisten terveystodistusten mallit, joiden on oltava tällaisten tuotteiden lähetysten mukana, ja asiaa koskevat edellytykset.
                  
               
                     (2)
                  
                  
                     Asetuksen (EY) N:o 1069/2009 6 artiklassa säädetään yleisistä eläinten terveydentilan vuoksi asetettavista rajoituksista, jotka koskevat tartunnalle alttiista lajeista peräisin olevien eläimistä saatavien sivutuotteiden ja niistä johdettujen tuotteiden lähettämistä tiloilta, laitoksista tai vyöhykkeiltä, joihin sovelletaan rajoituksia unionin eläinlääkintälainsäädännön nojalla tai direktiivin 92/119/ETY (4) liitteessä I lueteltujen vakavien tartuntatautien esiintymisen vuoksi. Kyseinen direktiivi kumottiin ja korvattiin Euroopan parlamentin ja neuvoston asetuksella (EU) 2016/429 21 päivästä huhtikuuta 2021 alkaen. Asetuksella (EU) 2016/429 otetaan käyttöön muun muassa uudet säännöt tiettyjen tautien ehkäisemisen ja torjunnan osalta.
                  
               
                     (3)
                  
                  
                     Komission delegoidussa asetuksessa (EU) 2020/687 (5) vahvistetaan tiettyjen luetteloitujen tautien ehkäisemistä ja torjuntaa koskevat säännöt. Kyseisen delegoidun asetuksen 22 artiklan 5 kohdassa säädetään, että sellaiselta rajoitusvyöhykkeeltä, joka on perustettu luokan A taudin taudinpurkauksen vahvistuttua, jotta estettäisiin kyseisen taudin leviäminen, peräisin olevien ja sen ulkopuolelle siirrettävien eläimistä saatavien sivutuotteiden mukana on oltava virkaeläinlääkärin antama terveystodistus, jossa todetaan, että niiden siirtäminen rajoitusvyöhykkeeltä toimivaltaisen viranomaisen kyseisen delegoidun asetuksen II osan II luvun mukaisesti vahvistamien edellytysten mukaisesti on sallittua.
                  
               
                     (4)
                  
                  
                     Asetuksessa (EU) N:o 142/2011 säädetään eläimistä saatavien sivutuotteiden markkinoille saattamista koskevista säännöistä. Asetuksen (EU) N:o 142/2011 17 artiklassa säädetään, että eläimistä saatavia sivutuotteita sisältävien lähetysten mukana on kuljetuksen aikana oltava mainitun asetuksen liitteessä VIII olevassa III luvussa esitetyt kaupalliset asiakirjat tai terveystodistukset. Eläimistä saatavia sivutuotteita koskeva lainsäädäntö on kattava säännöstö, ja siihen kuuluu erityisesti eläimistä saatavien sivutuotteiden luokittelua, keräämistä, kuljetusta ja käsittelyä koskevia sääntöjä. Sen vuoksi delegoidun asetuksen (EU) 2020/687 22 artiklan 5 kohdassa tarkoitettu uusi todistusmalli olisi sisällytettävä asetuksen (EU) N:o 142/2011 liitteessä VIII olevaan III lukuun.
                  
               
                     (5)
                  
                  
                     Sen vuoksi asetuksen (EU) N:o 142/2011 liitettä VIII olisi muutettava.
                  
               
                     (6)
                  
                  
                     Olisi otettava käyttöön asianmukainen siirtymäkausi, jotta jäsenvaltiot ja sidosryhmät voivat mukautua uusiin sääntöihin, jotka koskevat eläimistä saatavien sivutuotteiden siirtoja rajoitusvyöhykkeiltä, jotka on perustettu delegoidun asetuksen (EU) 2020/687 mukaisesti.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 142/2011 liite VIII tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 17 päivästä lokakuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 84, 31.3.2016, s. 1.
         
            (2)  EUVL L 300, 14.11.2009, s. 1.
         
            (3)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
         
            (4)  Neuvoston direktiivi 92/119/ETY, annettu 17 päivänä joulukuuta 1992, yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä (EYVL L 62, 15.3.1993, s. 69).
         
            (5)  Komission delegoitu asetus (EU) 2020/687, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen tautien ehkäisemistä ja torjuntaa koskevien sääntöjen osalta (EUVL L 174, 3.6.2020, s. 64).
      
      
         
            LIITE
            Lisätään asetuksen (EU) N:o 142/2011 liitteessä VIII olevaan III lukuun 7 kohta seuraavasti:
            
                        ”7.
                     
                     
                        Terveystodistuksen malli
                     
                  
               Tiettyjen luetteloitujen tautien ehkäisemistä ja torjuntaa varten perustetuilta rajoitusvyöhykkeiltä tulevien eläimistä saatavien sivutuotteiden siirroissa käytettävän terveystodistuksen malli
            
            
               
            
               Tiettyjen luetteloitujen tautien ehkäisemistä ja torjuntaa varten perustetuilta rajoitusvyöhykkeiltä tulevat eläimistä saatavat sivutuotteet
            
            
                         
                     
                     
                        
                                    II
                                 
                                 
                                    Terveyttä koskevat tiedot
                                 
                              
                     
                        
                                    II.a.
                                 
                                 
                                    Todistuksen viitenumero
                                 
                              
                     
                        
                                    II.b.
                                 
                                 
                                    Paikallinen viitenumero
                                 
                              
                  
                        
                           Osa II: Todistus
                        
                     
                     
                        Allekirjoittanut virkaeläinlääkäri todistaa seuraavaa:
                        
                                    (1)joko
                                 
                                 
                                    
                                                [II.1
                                             
                                             
                                                Osassa I kuvatut eläimistä saatavat sivutuotteet on saatu pidettävistä eläimistä,
                                             
                                          
                                                (1)joko
                                             
                                             
                                                [jotka on lopetettu seuraavan taudin ehkäisemistä ja torjuntaa varten:
                                                
                                                            (1) joko
                                                         
                                                         
                                                            [……………………… (lisätään asianomaisen luokan A taudin nimi) noudattaen toimivaltaisen viranomaisen ohjeita asetuksen (EU) 2020/687 mukaisesti, ja ne on tarkoitettu käsiteltäviksi
                                                            
                                                                        (1) joko
                                                                     
                                                                     
                                                                        [menetelmällä 1–5.]]]
                                                                     
                                                                  
                                                                        (1) tai
                                                                     
                                                                     
                                                                        [polttamalla.]]]
                                                                     
                                                                  
                                                                        (1) tai
                                                                     
                                                                     
                                                                        [rinnakkaispolttamalla.]]]
                                                                     
                                                                  
                                                      
                                                            (1)tai
                                                         
                                                         
                                                            [………………………….(lisätään asianomaisen uuden taudin nimi) noudattaen toimivaltaisen viranomaisen ohjeita komission asetuksen (EU) 2016/429 259  artiklan mukaisesti hyväksymien kiireellisten toimenpiteiden mukaisesti, ja ne on tarkoitettu käsiteltäviksi
                                                            
                                                                        (1) joko
                                                                     
                                                                     
                                                                        [menetelmällä 1–5.]]]
                                                                     
                                                                  
                                                                        (1) tai
                                                                     
                                                                     
                                                                        [polttamalla.]]]
                                                                     
                                                                  
                                                                        (1) tai
                                                                     
                                                                     
                                                                        [rinnakkaispolttamalla.]]]
                                                                     
                                                                  
                                                      
                                          
                                                (1)tai
                                             
                                             
                                                [joita toimivaltainen viranomainen ei lopeta luokan A tautien tai uusien tautien ehkäisemiseksi ja torjumiseksi ja joita pidetään pitopaikoissa, jotka sijaitsevat rajoitusvyöhykkeillä, jotka on perustettu eläintautien ehkäisemistä ja torjuntaa varten
                                                
                                                            (1) joko
                                                         
                                                         
                                                            [delegoidun asetuksen (EU) 2020/687 mukaisesti,]
                                                         
                                                      
                                                            (1) tai
                                                         
                                                         
                                                            [asetuksen (EU) 2016/429 71 artiklassa tarkoitettujen väliaikaisten taudintorjuntaa koskevien erityistoimenpiteiden mukaisesti,]
                                                         
                                                      
                                                            (1) tai
                                                         
                                                         
                                                            [komission asetuksen (EU) 2016/429 259  artiklan mukaisesti hyväksymien kiireellisten toimenpiteiden mukaisesti,]
                                                         
                                                      ja eläimistä saatavat sivutuotteet siirretään kyseiseltä rajoitusvyöhykkeeltä seuraavassa esitettyjen edellytysten mukaisesti: ………………..………… (2) seuraavaa tarkoitusta varten:
                                                
                                                            (1) joko
                                                         
                                                         
                                                            [käsiteltäväksi asetuksen (EU) N:o 142/2011 liitteessä IV olevassa II luvussa esitetyillä menetelmillä 1–5 ja vesieläimistä saatavien sivutuotteiden tapauksessa happosäilönnällä, kuten asetuksen (EU) N:o 142/2011 liitteessä IV olevan IV luvun 2 jakson K kohdassa esitetään.]]]
                                                         
                                                      
                                                            (1) tai
                                                         
                                                         
                                                            [käsiteltäväksi asetuksen (EU) N:o 142/2011 liitteessä X, XI tai XIII tarkoitetuilla menetelmillä.]]]
                                                         
                                                      
                                                            (1) tai
                                                         
                                                         
                                                            [käsitellyn lemmikkieläinten ruoan, muun kuin asetuksen (EU) N:o 142/2011 liitteessä XIII tarkoitetun raa’an lemmikkieläinten ruoan, tuotantoon.]]]
                                                         
                                                      
                                                            (1) tai
                                                         
                                                         
                                                            [asetuksen (EU) N:o 142/2011 liitteessä V olevan III luvun 1 jaksossa tarkoitettuun kompostoimiseen tai muuntamiseen biokaasuksi.]]]
                                                         
                                                      
                                          
                              
                                    (1)tai
                                 
                                 
                                    
                                                [II.1
                                             
                                             
                                                Osassa I kuvatut eläimistä saatavat sivutuotteet on saatu luetteloituihin lajeihin kuuluvista luonnonvaraisista eläimistä, jotka on löydetty kuolleina tai lopetettu ...................................... (lisätään asianomaisen luokan A taudin nimi) ehkäisemiseksi ja torjumiseksi toimivaltaisen viranomaisen ohjeita(3) noudattaen delegoidun asetuksen (EU) 2020/687 64 artiklan 2 kohdan c alakohdan mukaisesti, ja ne on tarkoitettu käsiteltäviksi
                                             
                                          
                                                (1) joko
                                             
                                             
                                                [menetelmällä 1–5.]]
                                             
                                          
                                                (1) tai
                                             
                                             
                                                [polttamalla.]]
                                             
                                          
                                                (1) tai
                                             
                                             
                                                [rinnakkaispolttamalla.]]
                                             
                                          
                              Huomautukset
                        Osa I:
                        
                                    —
                                 
                                 
                                    Kohdat I.9 ja I.11: Tarpeeton poistetaan.
                                 
                              
                                    —
                                 
                                 
                                    Kohdat I.12, I.13 ja I.17: hyväksyntänumero tai rekisteröintinumero.
                                 
                              
                                    —
                                 
                                 
                                    Kohta I.14: täydennetään, jos eri kuin kohta ”I.1: Lähettäjä”.
                                 
                              
                                    —
                                 
                                 
                                    Kohta I.25: ”käsittely” tai ”muuntaminen”.
                                 
                              
                                    —
                                 
                                 
                                    Kohta I.31: Tavaran luonne: ”Delegoidun asetuksen (EU) 2020/687 22 artiklan 5 kohdassa tarkoitettuja eläimistä saatavia sivutuotteita.” Luokka: ”Luokka 1”,”Luokka 2” tai ”Luokka 3”
                                 
                              Osa II:
                        
                                    (1)
                                 
                                 
                                    Tarpeeton poistetaan.
                                 
                              
                                    (2)
                                 
                                 
                                    Lisätään sellaisen komission hyväksymän asiaan liittyvän säädöksen artikla(t), nimi ja julkaisupäivä Euroopan unionin virallisessa lehdessä, jossa näistä edellytyksistä säädetään, tai viittaus kyseiseen säädökseen tai toimivaltaisen viranomaisen hyväksymään ja julkistamaan ohjeeseen, jossa näistä edellytyksistä säädetään.
                                 
                              
                                    (3)
                                 
                                 
                                    Ks. tarttuvien tautien ehkäisemistä koskeva erityislainsäädäntö.
                                 
                              
                  
                         
                     
                     
                        Virkaeläinlääkäri
                        Nimi (suuraakkosin):
                        Paikallinen eläinlääkintäyksikkö:
                        Päiväys:
                        Leima:
                     
                     
                        Virka-asema ja -nimike:
                        Paikallisen eläinlääkintäyksikön nro:
                        Allekirjoitus: ”